Christen Heiberg (1958)

Christen Heiberg (født 1958) er en norsk finansmann.

Etter Bø gymnas og Sjøkrigsskolen studerte han ved NHH i Bergen. Han ble siviløkonom på en avhandling om eksportmarkedsføring og ble straks etter studiet ansatt i datakonsernet Elektrisk Bureau/Scanword.

Han var senere involvert i Knut Utstein Klosters selskaper Navimar, Vard og Fiba. Fra 1993 til 1995 var han direktør for avdelingen for bedriftsfinans (corporate finance) i Fiba, der Kloster var medeier.

I 1995 ble han administrerende direktør og sjef for bedriftsfinans (corporate finance) hos de svenske kapitalforvalterne Alfred Berg Kapitalforvaltning, som i 1990 hadde etablert seg i Oslo. I 2001 sa han opp hos Alfred Berg og ble partner og aksje- og analysesjef i ABG Sundal Collier.

Han er oppvokst på gården Strand i Lyngdal i Flesberg (Numedal), som i sin tid ble kjøpt av hans oldefar Axel Heiberg (1848–1932) og som ble drevet som jaktgård fra 1888.Heiberg vant over Flesberg kommune i Laagendalsposten den 29. mars 2001.Byggeskikkpris til Strand gård - Lågendalsposten 16. feb 2002 I 2014 kjøpte han seg inn i Madserud allé i Oslo.Aksjefest ved Frognerparken i Hegnar Online den 25. april 2014.

 Se også 
 Heiberg – om slekten Heiberg

 Referanser 

Kategori:Norske finansfolk
Kategori:Norske siviløkonomer
Kategori:Alumni fra NHH
Kategori:Personer fra Flesberg kommune